नई कृषि उपज मंडी शुरू नहीं हुई, दीवारों में उभर आई दरारें
नई कृषि उपज मंडी का निर्माण भी अब तक पूरा नहीं हुआ है और इसकी गुणवत्ता पर सवाल खड़े होने लगे हैं। करोड़ों की लागत से बन रही नई मंडी मंडी के कार्यालय के कक्षों से लेकर बाहरी दीवारों पर में बड़ी-बड़ी दरारें पड़ गई हैं। अब इन दरारों प्लास्टर करके छिपाने की कोशिश की जा रही है। नई मंडी के निर्माण में लेटलतीफी होने से किसानों को इसका लाभ मिलने में लंबा इंतजार करना पड़ रहा है। मिर्जापुर गांव के पास 20 हजार 613 हेक्टेयर में नई कृषि उपज मंडी का निर्माण कार्य करीब तीन साल से चल रहा है। इसके बावजूद मंडी का निर्माण कार्य अधूरा है। परिसर में बुनियादी सुविधाओं से जुड़े कई निर्माण कार्य होना शेष हैं। अब तक हुए कामों में मुख्य निर्माण में गुणवत्ता की कमी दिखाई दे रही है। इससे नई मंडी के निर्माण कार्य दूरगामी समय के लिए टिकाऊ न रहने की भी आशंका है।
अभी तक ये हुए निर्माण कार्य
नए कृषि उपज मंडी परिसर में कई मुख्य निर्माण कार्य हो चुके हैं। इनमें 1768.07 मीटर लंबी बाउंड्रीवाल, कार्यालय भवन, चार ट्रॉली शेड, सीसी सड़क, धर्मकांटा, का निर्माण कार्य पूर्ण हो चुका है, जबकि किसान रेस्ट हाउस व गोदाम का निर्माण कार्य चल रहा है। मंडी परिसर में दो ब्लाकों में से समतलीकरण का कार्य एक ब्लाॅक में छोड़ दिया गया है। बाउंड्रीवाल सहित मंडी कार्यालय भवन का निर्माण कार्य पूरा हुए करीब दो साल से अधिक समय हो चुका है। इसके अलावा टीन शेड का निर्माण कार्य भी करीब साल भर पहले हो चुका है।
ये काम अभी तक नहीं हुए शुरू
मंडी में अभी करीब एक दर्जन से अधिक निर्माण कार्य होना शेष हैं। इनमें हम्माल रेस्ट हाउस, सुलभ कांप्लेक्स, मटेरियल टेस्टिंग लैब, पुलिस चौकी, बैंक, पोस्ट अॉफिस, मिट्टी परीक्षण प्रयोगशाला का निर्माण कार्य अभी तक शुरू नहीं हुआ है। इसके साथ पेयजल, बिजली का कार्य भी होना बाकी है। मंडी परिसर में 250 व्यापारियों के लिए प्लाट रखे गए हैं, लेकिन एक भी व्यापारी न तो प्लाट खरीदा है। इससे मंडी में तमाम निर्माण कार्य पूरे होने के बावजूद व्यापारियों के प्रतिष्ठान नहीं होने से मंडी शुरू नहीं हो सकती है।
मेरे कार्यकाल में नहीं बना नई मंडी का भवन
नई कृषि उपज मंडी में जो कार्यालय भवन बना है उसका निर्माण कार्य पूर्व सचिव के कार्यकाल में हुआ था। निर्माण में कहीं कोई कमी है तो उसे दिखवाया जाएगा। भवन का निर्माण कार्य गुरुनानक कंस्ट्रक्शन कंपनी द्वारा किया गया है। आरपी शर्मा, सचिव कृषि उपज मंडी विदिशा
मंडी कार्यालय भवन दरारों की वजह से बाहर से इस तरह नजर आ रहा है।
नया भवन और चल रही मरम्मत
कृषि उपज मंडी के कार्यालय भवन में पिछले कुछ दिनों से मरम्मत चल रही है। इस मरम्मत की जरूरत कार्यालय का उपयोग होने से पहले ही पड़ गई है। भवन के दो तीन कक्षों को छोड़ दिया जाए तो लगभग अन्य सभी कमरों में बड़ी-बड़ी दरारें पड़ चुकी थीं। कई दरारें तो 8 से 10 फीट तक लंबी हैं। इन दरारों को मजदूर सीमेंट से भर रहे हैं। बाहरी हिस्से में भी दरारों पर लगाए गए प्लास्टर को साफ देखा जा सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva